**ΝΤΡΟΠΗ-ΤΟΛΜΗ**

ΧΑΡΑΚΤΗΡΑΣ-ΝΙΚΟΣ-λευκό

ΜΕΝΤΟΡΑΣ-ΝΕΡΑΪΔΟΛΟΥΛΟΥΔΟ-λευκό

ΧΡΩΜΑΤΑ-ντροπή-πράσινο, τόλμη-κόκκινο

ΔΕΥΤΕΡΟΙ ΧΑΡΑΚΤΗΡΕΣ-ΚΑΜΠΑΝΟΥΛΑ, ΡΟΖΑ, ΗΛΙΟΤΡΟΠΙΟ, ΕΝΤΕΛΒΑΪΣ, ΠΑΠΑΡΟΥΝΑ

ΚΙΝΑΙΣΘΗΤΙΚΑ-μη λεκτικά-εμφανίζεται ο χαρακτήρας, τα μάτια του κοιτάζουν κάτω, κρύβει τα χέρια πίσω από το σώμα, σκύβει το κεφάλι, οι μύτες των ποδιών του στρέφονται προς τα μέσα κατά την αφήγηση

ΑΦΗΓΗΣΗ-ΕΙΣΑΓΩΓΗ

Ο Νίκος ζούσε με τη γιαγιά του και τους γονείς του σε μια μεγάλη πόλη. Ο Νίκος στο σχολείο προσπαθούσε να είναι αόρατος (μουσική ντροπής). Το χειρότερο ήρθε όταν στο σχολείο τους είπαν να κάνουν μια εργασία για το σπίτι που θα έπρεπε να τη διαβάσουν δυνατά μπροστά σε όλους. Ο τίτλος ήταν: **Ποιο είναι το πιο σημαντικό πράγμα για σένα στον κόσμο;** Ο Νίκος ήταν πολύ αμήχανος, το μυαλό του ήταν άδειο…ήταν τόσο ντροπαλός (μουσική ντροπής)

ΠΡΟΖΑ α’ μέρος

**Νίκος:** Πολύ δύσκολο. Τι ξέρω εγώ από σημαντικά πράγματα και μάλιστα να πρέπει να το διαβάσω στην τάξη. Μπροστά σε όλους (μουσική ντροπής)

**Μέντορας:** Άκου με λένε νεραϊδολούλουδο και ξέρω πως ψάχνεις απαντήσεις. Ρώτα τα λουλούδια.

**Νίκος:** Πώς γίνεται να μιλήσω με τα λουλούδια;

**Μέντορας:** Σου δίνω το χάρισμα να μιλάς μαζί τους μέχρι το τέλος της μέρας. Τα ανθρωπάκια ντροπή και τόλμη είναι εδώ για να σε βοηθήσουν.

ΠΡΟΖΑ-ΚΑΘΑΡΣΗ

**Παρελαύνουν ένα ένα τα λουλούδια**

**Έρχεται η Καμπανούλα**

**Νίκος:** Κυ-κυ-κυρία Καμπανούλα θε-θέλω να μάθω κάτι σημαντικό για μια εργασία στο σχολείο (μουσική ντροπής)

**Καμπανούλα:** Έπρεπε να σε έχουν μάθει να χρησιμοποιείς την ευφυϊα σου, είμαι η Δαχτυλίτις η Πορφυρή (θυμωμένη)

**Νίκος:** ΕΥΦΥΪΑ (λέει και σημειώνει)

**Έρχεται η Ρόζα**

**Νίκος:** Κυ-κυ-ρία Ρόζα θέλω να μα-μάθω κάτι σημαντικό για το σχολείο (μουσική ντροπής)

**Ρόζα:** Λίγος σεβασμός μικρέ, δε βλέπεις πόσο όμορφη είμαι

**Νίκος:** ΣΕΒΑΣΜΟΣ (λέει και σημειώνει)

**Έρχεται το Ηλιοτρόπιο**

**Ηλιοτρόπιο:** Για μενα δεν υπάρχει τίποτα πιο σημαντικό απ’ τον ήλιο. Κανείς δε θα μπορούσε να ζήσει δίχως της ζεστασιά του.

**Νίκος:** ΗΛΙΟΣ (λέει και σημειώνει)

ΑΦΗΓΗΣΗ-ΠΑΡΕΜΒΑΣΗ

**Αφηγητής:** Ο Νίκος ένιωθε πως όταν έκανε κάτι πολλές φορές η ντροπή έφευγε σιγά σιγά (μουσική τόλμης)

**Έρχονται το Εντελβάις, η Τόλμη και η Ντροπή**

**Νίκος:** Κυρία Έντελβάις, θέλω να μάθω τι είναι το πιο σημαντικό (χωρίς τραύλισμα) (μουσική τόλμης)

**Εντελβάις:** Το νερό και ο αέρας είναι ο, τι πιο σημαντικό για μενα

**Νίκος:** ΝΕΡΟ και ΑΕΡΑΣ (λέει και σημειώνει)

**Τόλμη:** Μπράβο τα κατάφερες περίφημα

**Ντροπή:** Δεν ξέρω, δεν ξέρω αν φτάνει αυτό (μουσική ντροπής)

ΑΦΗΓΗΣΗ-ΠΑΡΕΜΒΑΣΗ

**Αφηγητής:** Τώρα ο Νίκος είχε βρεθεί σ’ ένα λιβάδι με παπαρούνες

**Έρχεται η Παπαρούνα**

**Νίκος:** Τι είναι το πιο σημαντικό; (μουσική τόλμης)

**Παπαρούνα:** Η γη είναι το πιο σημαντικό

**Νίκος:** ΕΥΦΥΪΑ, ΣΕΒΑΣΜΟΣ, ΗΛΙΟΣ, ΝΕΡΟ, ΑΕΡΑΣ και ΓΗ (μουσική τόλμης)

**Έρχεται ο Μέντορας**

**Νεραϊδολούλουδο: *Το πιο σημαντικό είναι η ταπεινότητα, να αναγνωρίσεις πως εσείς οι άνθρωποι δεν είστε το πιο σημαντικό***

 ΑΦΗΓΗΣΗ-ΠΑΡΕΜΒΑΣΗ

**Αφηγητής:** Ο Νίκος αισθανόταν διαφορετικός. Δεν ένιωθε πια ντροπή. Ήταν υπέροχο να μην είσαι ντροπαλός (μουσική τόλμης)

ΚΛΕΙΣΙΜΟ ΜΕ ΤΑ ΔΥΟ ΣΥΝΑΙΣΘΗΜΑΤΑ

**Ντροπή:** Τη ντροπή για να νικήσεις, πολλές φορές να προσπαθήσεις. Με την επανάληψη και την επιμονή, η ντροπή θα φύγει θα χαθεί (μουσική ντροπής).

**Τόλμη:** ΜΙΛΑ, στο περιθώριο μη μένεις, να σε ξέρουνε αν θέλεις (μουσική τόλμης)

Αυτή τη βδομάδα θα ασχοληθούμε με το ζεύγος των συναισθημάτων ΝΤΡΟΠΗ-ΤΟΛΜΗ. Μπορείτε είτε να το διαβάσετε με τα παιδιά σας, είτε να το αναπαραστήσετε ως ένα μικρό θεατρικό δρώμενο. Η εργασία που σας ανατίθεται αυτή τη βδομάδα είναι να βρείτε δυο τραγούδια ή δυο μελωδίες που η καθεμία αντίστοιχα εκφράζει μέσα από τη μουσική την ΝΤΡΟΠΗ και την ΤΟΛΜΗ. Επίσης θα ήθελα να εμπνευστείτε από τα δυο αυτά αντιθετικά συναισθήματα και να δημιουργήσετε μια ζωγραφιά που αποτυπώνει την ΝΤΡΟΠΗ και μια ζωγραφιά που αποτυπώνει την ΤΟΛΜΗ ή μια κοινή που εκφράζει την αντίθεση μεταξύ των συναισθημάτων αυτών.

**Δρ Σεβαστή Α. Αποστόλου**